《送翠微山看桃》
宋代·顾禧

梅花才落见桃花，欲问桃源路转赊。
直上翠微开眼界，饱餐赤饭养心芽。
句留客屐诗中画，烂漫天真阁外霞。
面壁老僧曾悟否，山猿已报夕阳斜。

作者简介：宋吴郡人，字景繁，号痴绝叟。不求仕进，居光福山中，终日闭户读诵，博极坟典。高宗绍兴中郡以遗逸荐，不起，闲居五十年不出，名重乡里。著作甚丰，与吴兴施宿合注苏轼诗，为陆游所称。